**Тақырыбы: «Тіл мәртебесі- ел мәртебесі»**
**Мақсаты:** Мемлекеттік тілдің маңызы туралы түсінік беру. Сан ғасырлар бойы халықтың өзімен бірге жасасып, ұрпақтан-ұрпаққа мұра боп қалып жатқан ауыз әдебиетінің бай саласының бірі қазақ тілін ұрпақтың бойына сіңіре білуге және туған жерін сүюге, қадірлеуге, бағалап мақтан етуге тәрбиелеу.
**Қолданылатын көрнекі құралдар:** Қ.Р мемлекеттік рәміздері, шарлар, жалаушалар.
**Әдіс-тәсілдер:** түсіндіру, сұрақ-жауап.
Балалар шеңберге тұрып, педагогпен бірге бүгінгі күндеріне сәттілік тілейді.

**Ән ұран**

Балалар біздер қай елде тұрамыз?

-Біздің елбасымыздың аты кім?

-Біз қай тілде сөйлейміз?

-Біздер қазақша тілде сөйлейміз.Біздің ұлтымыздың тілі ол-қазақ тілі.
-Тіл туралы өлең шумақтарымызға кезек берейік білесіңдер?

**Ләйлім**:Ана тілің-арың бұл
Ұятың боп тұр бетте,
Өзге тілдің бәрін біл,
Өз тіліңді құрметте

**Дидар**: Ана тілім бал тілім
Өзің барда шалқыдым
Өз тілімде ән шырқап
Термелетіп балқыдым

**Нұрай**: Ақыл ойын дананың
Ана тілден аламын
Ана тілім ардақты
Ақ сүтіндей анамның.

**Рамазан**: Тілім барда мақтанам.
Тілім менің аппақ ән
Бірлігімді бүгінгі
Ана тілім сақтаған.

**Әлмұхаммед**: Өсірген ой білімді.
Сүйем туған тілімді,
Мақсат етем әр сөздің.
Мәнін терең білуді,

**Санжар**: Ана тілді білмесем.
Шат-шадыман күлмес ем,
Жер бетінде сайраңдап.
Қазақ болып жүрмес ем,
**Кәусар:**Ана тілің біліп қой.
Еркіндігің, теңдігің,
Ана тілің біліп қой.
Мақтанышың, елдігің,
-Жарайсыңдар балалар тіл туралы көптеген өлең шумақтарын біледі екенсіңдер.Сонымен бірге осы мерекеге сурет көрмесінде ұйымдастырдық.Кәне балалар ойынымызға кезек келген сияқты.

**Дидактикалық ойын:** «Асықты тап»
**Ойын шарты**:Түрлі суреттер арасынан асықтын суретін тауып көрсету.

Жарайсыңдар балалар!Міне балалар біздің әдемі ән шашуымызғада кезек келген сияқты.Кәне орнымыздан тұрып ән шашуымызды тарту етейік.

**Ән: «Ана тілім»**

Жарайсыңдар балалар! Өз тілімізді ерекше жақсы көретіндерінді, ән шашумен жеткіздіңіздер.Олай болса қөңілді биден шашу шашайық!

**Би: «Бақытты балалық шақ»**

**Тамаша керемет балалар!Міне биден шашу шашып бойымызды бір сергітіп алдық.Ал енді шеңберге отырып ойынымызбен жалғастырайық.**

**Ұлттық ойын:** «Қамшы»

Балалар шеңбер жасап отырады. Бір бала шеңбер сыртында ойынды бастайды.Музыка әуені тоқтағанда отырған балалардын ортасына қамшыны қояды.Екі бала шеңбер айналып келіп қамшыны жоғару көтеру керек.

**Қорытындылау**Осымен біздің Тіл мерекесіне арналған тақырыптық оқу қызметіміз  өз мәресіне жетті.Оқу қызметіне жақсы атсалысып қатыстыңызға көп рахмет.

 

 

